title: Scarlett Johansson
text: Scarlett Ingrid Johansson, ganet d'an 22 a viz Du 1984 e New York, a zo un aktourez ha kanourez stadunanat. Bet e oa bet an aktourez paeet an uhelañ abaoe 2018, meur a wech eo bet lakaet e listenn ar Forbes Celebrity 100. Brudet eo abaoe kemeret perzh er film The Horse Whisperer e 1998.
  
  Buhez 
  Ganet eo Scarlett Marie Johansson e New York eus un tad, Karsten Johansson, ur saver tier eus Danemark, hag ur vamm Melanie Sloan, produktour eus Polonia. He zad-kozh, Ejner Johansson e oa ur skriver senario ha sevener. Scarlette 'zo geveled gant Adrian. He deux ivez ur c'hoazh hag ur breur, Vanessa aktourez ha Adrian aktour ivez. Ha Christian, ur breur all ganet eus un tad disheñvel.
  
  Kroget he devoa gant he micher aktourez da eizh vloaz o c'hoari e Sophisty war leurenn Broadway. Goude e c'hoari en he film kentañ L'irrésistible North gant Rob Reiner e 1994. Kenderc'hel a ra goude da gemer perzh e nebeut filmoù all met hep bezañ c'hoazh anavezet. N'eo ket nemet e 1998 pa c'hoari Scarlett e The Horse Whisperer gant Robert Redford ha Kristin Scott Thomas hag e c'hounez ur Young Star Award roet gant ar gelaouenn The Hollywood Reporters. Gant Lost In Translation e vez gounezet ganti priz an aktourez wellañ eus ar bloaz 2003 o c'hoari en ur c'homedi pe ur film muzikal. Abaoe e c'haller gwelout anezhi e meur a film evel La Jeune Fille à la Perle, En Bonne Compagnie, Love Song gant John Travolta, The Island, Scoop, Le Dalhia Noir ha kalz reoù all ...
  
  Sonerezh 
  
  E 2005 e oa Scarlett da gemer perzh en ur pezh-c'hoari brudet, La Mélodie du Bonheur an anv anezhañ, met roet e oa bet ar roll da g-Connie Fisher a-benn ar fin. Neuze e 2006 e soñjas Scarlett kanañ er bladenn Unexpected Dreams – Songs From The Stars kanet gant meur a aktour all. Adkemer a reas ar ganaouenn Summertime gant George Gershwin.
  
  E 2007 ec'h enrollas kanaouennoù gant Tom Waits en he fladenn anvet Anywhere I Lay My Head a voe embannet d'ar 7 a viz Here 2007.
  
  Bremañ he deus Scarlett savet ur bladenn, Break Up gant Pete Yorn enrollet e penn kentañ 2009.
  
  Bruderezh 
  Goude ar sonerezh, ar sinema, setu bremañ Scarlett hag ar bruderezh. Enrollañ a ra un nebeut hini evit ar c'hwezh-vat Eternity Moment gant Calvin Klein. Met n'eo ket nemet se, pozañ a ra Scarlett ivez evit skritelloù a bep seurt.
  E 2006 e krou Scarlett gant Reebok ur merk nevez : Scarlett 'Hearts' Rbk. Ur merk votoù-sport war ar marc'had abaoe miz Meurzh 2007.
  
  Keñveriñ a ra Scarlett gant meur a gevredigezh : Louis Vuitton e 2005, L'Oréal e 2006, Moët & Chandon, Dolce & Gabbana ha Mango e 2009.
  
  Roll filmoù 
  
   1994 : Hanternoz (North) gant Rob Reiner
   1995 : Just Cause gant Arne Glimcher
   1996 : If Lucy Fell gant Eric Shaeffer
   1996 : Manny & Lo gant Lisa Krueger
   1997 : Fall gant Eric Shaeffer
   1997 : Mammig, war-dro ar re zrouk a ran (Home Alone 3) gant Raja Gosnell
   1998 : An den a vouskomze e pleg skouarn ar c'hezeg (The Horse Whisperer) gant Robert Redford
   1999 : My Brother the Pig gant Erik Fleming
   2000 : Ghost World gant Terry Zwigoff
   2001 : The Barber : an den ne oa ket amañ (The Barber: The Man Who Wasn't There) gant Joel Coen
   2001 : An American Rhapsody gant Eva Gardos
   2002 : Eight Legged Freaks gant Ellory Elkayem
   2003 : Lost in Translation gant Sofia Coppola
   2003 : Plac'h yaouank he ferlezenn (Girl with a Pearl Earring) gant Peter Webber
   2004 : The Perfect Score (The Perfect Score) gant Brian Robbins
   2004 : A Love Song For Bobby Long gant Shainee Gabel
   2004 : A Good Woman gant Mike Barker
   2004 : In Good Company gant Paul Weitz
   2004 : The SpongeBob SquarePants Movie gant Stephen Hillenburg
   2005 : Match Point gant Woody Allen
   2005 : The Island gant Michael Bay
   2006 : The Black Dahlia gant Brian De Palma
   2006 : Scoop gant Woody Allen
  
  Prizioù 
   YoungStar Awards 1998 evit he c'hemer perzh e-barzh The Horse Whisperer
   Toronto Film Critics Association Award 2001 evit an eil gwellañ roll e-barzh Ghost World 
   Chlotrudis Awards 2002 – Eil gwellañ roll e Ghost World 
   Young Artist Awards 2002 – Gwellañ kasadenn hollek evit American Rhapsody 
   Young Artist Awards 2002 – Gwellañ aktourez evit American Rhapsody 
   Festival du Film de Venise 2003 – Upstream Prize evit an aktourez wellañ e Lost in Translation 
   Boston Society of Film Critics Awards 2003 – Gwellañ aktourez evit Lost in Translation 
   Hollywood Film Festival 2003 – Diskuliadenn ar bloaz
   BAFTA Awards 2004 – Gwellañ aktourez evit Lost in Translation 
   Los Angeles Film Critics Association Awards 2004 – Kasadenn wellañ ar bloaz evit Lost in Translation 
   Festival International du Film de Palm Springs 2004 Gwellañ den brudet gant un amzer da zont evit Lost in Translation
  
  Pladennoù 
   2007 – Anywhere I Lay My Head 
   2009 – Break Up
  
  Liammoù diavaez 
  
   Fichenn IMDb
   Piccas
   Femmes fatales
  
  Ganedigezhioù 1984
  Sinema SUA
  Aktourezed SUA